Άτυπες Διαδικτυακές Κοινότητες Μάθησης και η Συμβολή τους στην Επαγγελματική Ανάπτυξη Εκπαιδευτικών Δευτεροβάθμιας Εκπαίδευσης κατά την Περίοδο της Πανδημίας COVID-19
Creators: name: Σπυρίδων, Αναστασία
Publisher: name: Πανεπιστήμιο Πελοποννήσου
Year: 2022
Subjects: subject: Εκπαιδευτικοί -- Εκπαίδευση των -- Ελλάδα
subject: Εκπαίδευση εξ' αποστάσεως -- Ελλάδα
subject: Διαδίκτυο στην εκπαίδευση -- Ελλάδα
subject: Διδασκαλία με τη βοήθεια υπολογιστή -- Ελλάδα
subject: Εκπαιδευτική τεχνολογία -- Ελλάδα
subject: COVID-19 (Ασθένεια) -- Ελλάδα
subject: Εκπαιδευτικοί
subject: Δευτεροβάθμια
subject: Άτυπες Διαδικτυακές Κοινότητες Επαγγελματικής Ανάπτυξης
subject: COVID
subject: Teachers
subject: Secondary
subject: Informan Omline Communities for Professional Development

description: Αριθμός Εισαγωγής: 013333 cd
description: Οι Άτυπες Διαδικτυακές Κοινότητες Επαγγελματικής Μάθησης αποτελούν έναν ραγδαία αναπτυσσόμενο τομέα της διαδικτυακές μάθησης αλλά και της επαγγελματικής ανάπτυξης των εκπαιδευτικών, καθώς η ανάγκη για επιμόρφωση, συνεργασία, υποστήριξη, συνδημιουργία, αυξάνεται με την πάροδο του χρόνου και σε συνάρτηση με τις ραγδαίες τεχνολογικές, οικονομικές, πολιτικές εξελίξεις που επιδρούν σε όλο το φάσμα της κοινωνικής ζωής. Η παρούσα διπλωματική διερευνά τη συμβολή των Άτυπων Διαδικτυακών Κοινοτήτων στην επαγγελματική ανάπτυξη των καθηγητών Δευτεροβάθμιας Εκπαίδευσης την περίοδο της πανδημίας COVID-19, εστιάζοντας στις περιόδους που υλοποιήθηκε η απομακρυσμένη διδασκαλία έκτακτης ανάγκης(Άνοιξη 2020- Φθινόπωρο 2020 έως και Άνοιξη 2021). Ειδικότερα εξετάζονται οι λόγοι για τους οποίους οι εκπαιδευτικοί επέλεξαν να συμμετάσχουν σε κάποια ή κάποιες Άτυπες Διαδικτυακές Κοινότητες, οι εμπειρίες τους από τη συμμετοχή, καθώς και η επίδραση των Κοινοτήτων στις παιδαγωγικές αντιλήψεις, στις εκπαιδευτικές πρακτικές τους και τα μαθησιακά αποτελέσματα των μαθητών. Η έρευνα που πραγματοποιήθηκε ήταν ποιοτική με την διενέργεια ημιδομημένων συνεντεύξεων οι οποίες έγιναν εξ αποστάσεως. Συμμετείχαν συνολικά 10 εκπαιδευτικοί Δευτεροβάθμιας Εκπαίδευσης 8 φιλόλογοι ( 5 ελληνικής, 2 αγγλικής και 1 γερμανικής φιλολογίας) 1 φυσικός και 1 ηλεκτρολόγος μηχανολόγος. Τα αποτελέσματα έδειξαν ότι οι εκπαιδευτικοί επέλεξαν να συμμετάσχουν σε Άτυπες Διαδικτυακές Κοινότητες προκειμένου να δικτυωθούν, ενημερωθούν και γενικότερα να αναπτυχθούν ως επαγγελματίες. Οι εμπειρίες αποτιμήθηκαν από τους ίδιους ως θετικές. Μέσω δημοκρατικών διεργασιών, συνεργασίας και αλληλοϋποστήριξης οδηγήθηκαν στη συνδημιουργία γνώσης. Δεν υπήρξε εμφανής συντονισμός αλλά άτυπος προκειμένου να υποστηριχθεί και να διευκολυνθεί η Κοινότητα. Οι εκπαιδευτικοί δε συμμετείχαν καθημερινά στις δράσεις της Κοινότητας αλλά ανάλογα με τις προσωπικές τους ανάγκες και τον προσωπικό διαθέσιμο χρόνο υποστήριξαν και υποστηρίχθηκαν από τα υπόλοιπα μέλη. Οι εκπαιδευτικοί έδειξαν ιδιαίτερη προτίμηση κυρίως για τη συνεργατική μάθηση αλλά και για την ασύγχρονη και τη μικτή. Η μάθηση υλοποιήθηκε μέσα από συνεργατικές διεργασίες και εστίασε σε πρακτικές , στρατηγικές , ψηφιακά εργαλεία, τεχνολογικά μέσα και χρήση αυτών. Επιπλέον, η συμμετοχή στις Κοινότητες δεν επηρέασε ιδιαίτερα τις παιδαγωγικές αντιλήψεις των εκπαιδευτικών αλλά υπήρξε καταλυτική ως προς τις παιδαγωγικές τους πρακτικές. Η ανταπόκριση των μαθητών, μολονότι ήταν θετική κατά την πρώτη περίοδο υλοποίησης της απομακρυσμένης διδασκαλίας έκτακτης ανάγκης μειώθηκε τη δεύτερη περίοδο λόγω της κόπωσης και της ρουτίνας του εγκλεισμού. Τέλος, οι εκπαιδευτικοί δήλωσαν την πρόθεση τους να υιοθετήσουν στη δια ζώσης διδασκαλία τις γνώσεις που αποκόμισαν από τις συμμετοχή τους στις Άτυπες Διαδικτυακές Κοινότητες. Η διπλωματική τελειώνει με διατύπωση πρότασης για περαιτέρω έρευνα στη συμβολή των Άτυπων Διαδικτυακών Κοινοτήτων στην επαγγελματική ανάπτυξη των εκπαιδευτικών στη μετά την COVID εποχή.